མི་རིགས་ས་གནས་རང་སྐྱོང་བཙུག་དགོས་པ་ནི་གྲངས་ཉུང་མི་རིགས་སོ་སོའི་ཐུན་མིན་ངོ་བོ་དང་ཁྱད་ཆོས།རིག་གཞུང་།སྐད་ཡིག་བཅས་ཉམས་མེད་སྲུང་སྐྱོབ་བྱ་རྒྱུ་དེ་ཡིན་ནའང་།དངོས་དོན་དེ་ལས་ལྡོག་སྟེ་གྲངས་ཉུང་མི་རིགས་ཀྱི་ས་ཁུལ་ཚང་མར་གྲངས་མང་མི་རིགས་གཞན་གྱི་མི་འབོར་ཕོན་ཆེས་ཁྱབ་སྟེ་སོ་སོའི་ངོ་བོ་དང་།རིག་གཞུང་།སྐད་ཡིག་བཅས་རྒྱུན་འཛིན་བྱེད་རྒྱུ་ལྟ་ཞོགཉིན་རེའི་འཚོ་བའི་ནང་དུའང་མི་རིགས་ཆེན་པོའི་སྐད་ཡིག་དང་།གོམས་གཤིས་ལ་མ་བརྟེན་ཐབས་མེད་ཆགས་པ་འདིས་གྲངས་ཉུང་མི་རིགས་ཀྱི་སྐད་ཡིག་དང་བཟང་པོའི་གོམས་གཤིས་རིམ་པས་རྩ་བརླག་འགྲོ་ཉེན་དུ་གྱུར།མེ་འཁོར་ལྕགས་ལམ་ལྟ་བུ་སྒྲོམ་གཞིའི་འཛུགས་སྐྲུན་ལ་ཉེས་པ་མ་མཐོང་ཡང་།དངོས་སུ་འཁོར་ལམ་མཐུད་ནས་ད་བར་བོད་སའི་ཁོར་ཡུག་ཉམས་ཆག་དང་།ཆུ་རྒྱུན་ཁག་འབགས་བཙོག་དང་བེད་ལོག་སྤྱད་པ།རང་བྱུང་ཐོན་ཁུངས་རྣམས་ལ་བཤུ་གཞོགམི་འབོར་སྤོ་ཤུགས་སོགས་བོད་ཀྱི་སྣོད་བཅུད་གཉིས་ཀར་ཉམས་ཉེས་ཚབས་ཆེ་བྱུང་དང་ཡོང་བཞིན་པ་འདི་དག་བློ་འཚབ་སྐྱེ་གཞི་ཞིག་འདུག